ועדת הפנים והגנת הסביבה, כנסת 25, פרוטוקול מספר 153, 2023-12-18 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  על סדר היום שלוש אכרזות

יעקב אשר:  1

יעקב אשר:  הצעת אכרזת גנים לאומיים, שמורות טבע, אתרים לאומיים ואתרי הנצחה (שמורת טבע מכתשים עין יהב) (תיקון) התשפ"ד – 2023; 2

יעקב אשר:  הצעת אכרזת גנים לאומיים, שמורות טבע, אתרים לאומיים ואתרי הנצחה (גן לאומי צור נתן) (תיקון) התשפ"ד – 2023; 3

יעקב אשר:  הצעת אכרזת גנים לאומיים, שמורות טבע, אתרים ואתרי הנצחה (שמורת טבע הר מירון)(תיקון), התשפ"ג-2023

יעקב אשר:      אני אזכיר, חברים, קיימנו כאן דיון בוועדה לגבי האכרזה של דלית אל כרמל, בזמנו אני גיליתי את הנושא הזה, וגם בגלל המלחמה כי באחד הפניות שלהם בעקבות בעיות שהתעוררו בעקבות המלחמה בכל מה שקשור לחברה הדרוזית – עלה אחד הנושאים הללו שיש באפשרותנו לאשר, ובעצם האישורים הללו מניעים קדימה תוכניות אחרות שקיימות

יעקב אשר:  הבאנו אז את דלית אל כרמל, לא היינו מוכנים עם אחרים, הבטחתי שגם האחרים יבואו ואכן גם קיימתי ואני מקיים עכשיו

יעקב אשר:       אני רוצה באמת להתחיל לעבור על ההצעות אחת-אחת

יעקב אשר:  אם הכול בסדר נאשר, כי לכל תיקון אכרזה כזאת יש השלכה אם זה לאישור תוכנית מתאר, אם זה לאישור תוכנית שיש בה יחידות דיור, ואנחנו רוצים להתניע את השוק ולכן אני חושב שאנחנו, ודאי כוועדה, אם זה תלוי בנו, רוצים לזרז את הדברים

יעקב אשר:  אז אם אפשר, בבקשה

לירון אדלר מינקה: אוקיי, אז נתחיל לדון לגבי האכרזות אחת-אחת

לירון אדלר מינקה:  לפי חוק גנים לאומיים, כל נושא של גריעת שטח משמורת טבע או מגן לאומי צריכה לקבל את אישור ועדת הפנים והגנת הסביבה, אחרי ששר הפנים פונה ומקבלים את האישור של השרה להגנת הסביבה ושל הרשויות המקומיות שרלוונטיות לעניין

לירון אדלר מינקה:      אז בהיבט אישור מועצת גנים לאומיים, לגבי כל שלושת הנושאים שיש כאן באמת קיבלנו את האישורים הדרושים

לירון אדלר מינקה:  מועצת גנים גם לאחרונה אשררה חלק מההחלטות שהיו החלטות שהתקבלו, בשל חלוף הזמן עשתה אשרור להחלטות וכל המסמכים הגיעו אלינו

לירון אדלר מינקה:       התיקון הראשון זה תיקון אכרזה על חלקים משמורות טבע, מכתשים, עין יהב, נחל שיזף ועשוש

לירון אדלר מינקה:  מנהל התכנון עוד מעט יפרט את הדברים

לירון אדלר מינקה:  בעצם זו אכרזה שקשורה לתוכנית אחת, אבל שמתקנים בה אכרזות של שלוש שמורות טבע, מכתשים עין יהב, נחל שיזף ועשוש

לירון אדלר מינקה:  זה שטח גדול בערבה

לירון אדלר מינקה:  בסך הכול גורעים משהו כמו 7,500 דונם משמורות הטבע

לירון אדלר מינקה:  מצד שני, גם בתוכנית הזאת וגם בתוכנית - - -      

יעקב אשר: גם מוסיפים לא?     

לירון אדלר מינקה: חלק בתוכנית הזאת של הגריעה, וחלק בתוכנית נוספת שמקדמים, רוצים להכריז על שמורות אחרות בערבה, שהם בשטחים נרחבים

לירון אדלר מינקה:  תפרטי עוד מעט

לירון אדלר מינקה:  אני חושבת שלנו, כייעוץ משפטי לוועדה, הנושא של גריעות שטחים מגיע לוועדה, הנושא של אכרזה של שטחים חדשים לא מגיע לוועדה ולא דורש את אישורה

יעקב אשר: אבל זה תנאי קודם למעשה

לירון אדלר מינקה: והגריעה נדרשת כדי שאפשר יהיה להמשיך לתהליך האכרזה על שמורות חדשות

לירון אדלר מינקה:  אבל בגלל שהדברים בנושא הזה כן כרוכים, כן היינו שמחים כוועדה לשמוע מבחינת האכרזה של השמורות החדשות בגדול

יוראי להב-הרצנו: למה הא בהא תליא?     

לירון אדלר מינקה: זה לא תלוי אחד בשני

לירון אדלר מינקה:  לא תמיד זה תלוי אחד בשני

יוראי להב-הרצנו: אנחנו מדברים על מקרים ספציפיים

יעקב אשר: במקרה הספציפי הזה בדרום, נכון?     

לירון אדלר מינקה: כן, בערבה

יעקב אשר: זה המקרה שבו חלק מההסדרה הייתה גריעה מצד אחד והוספה מצד אחר

ענת יציב: ענת יציב, רשות הטבע והגנים

ענת יציב:  מבחינה סטטוטורית יש תוכנית אחת שהתקדמה לבד, אושרה ואפילו נשלחה לקידום אכרזה

ענת יציב:  התוכנית השנייה כוללת גם את הגריעה וגם את האכרזה, תוספת שמורת טבע והגריעה באותה תוכנית, ולכן בחוק שלנו, חוק גנים לאומיים שמורות טבע

ענת יציב:  כתוב שם שקודם לאישור התוכניות התנאי הוא של גריעה

ענת יציב:  ולכן אנחנו מחכים לדיון הזה על מנת לאשר את התוכנית ולקדם לאכרזה

יוראי להב-הרצנו: לא חשבתי אחרת

לירון אדלר מינקה: אבל קידום האכרזה חוץ מהתוכנית כן דורש עוד פרוצדורות של הסכמות של שרים

יעקב אשר: לא יקבלו

לירון אדלר מינקה: נדרש אישור משרד הביטחון ואישור של משרד המורשת שזה צריך להיעשות אחרי שמתאשרת התוכנית עצמה

לירון אדלר מינקה:  תוכלו לפרט ולהראות במפות על מה אנחנו מדברים, שנדע

יוראי להב-הרצנו: תודה לירון

יעקב אשר: בבקשה

יעקב אשר:  מי מציג?     

לירון אדלר מינקה: אפשר להעלות את המצגת?     

יעקב אשר: אני מציע שנעבוד מקום-מקום

יסמין טלמון: (הצגת מצגת)     שמי יסמין טלמון, אני יועצת של מנהל התכנון

יסמין טלמון:  התוכנית שמבקשת כרגע את ביטולי האכרזות היא תוכנית של שינוי התוכנית המחוזית

יסמין טלמון:  תמ"מ 79/4/14, והיא מופיעה אצלכם בשלושה חלקים שונים משלוש שמורות שונות

יסמין טלמון:  הביטול הוא בשלוש שמורות שונות

יסמין טלמון:       כרגע מה שאנחנו רואים על המסך בכתם הירוק זו שמורת טבע מכתשים עין יהב, והסימון בפסים שחור-לבן בשחור מפוספס, זה הכתם שאותו מבקשים לגרוע מתחום השמורה המוכרזת מכתשים עין יהב, שההיקף שלו הוא 4,160 דונם

יסמין טלמון:  זה השטח הראשון

לירון אדלר מינקה: זה ליד חצבה, נכון?     

יסמין טלמון: זה ליד חצבה ועין יהב, וכל השטחים שקשורים בסיכום, זה הכול מבוסס על סיכום שהושג בין המועצה האזורית ערבה תיכונה ורשות הטבע והגנים, בליווי של משרד החקלאות ושל לשכת התכנון המחוזית דרום, ותמר

יסמין טלמון:  רוב השטחים עצמם שמבקשים לביטול אכרזה הם כולם בערבה תיכונה

יוסף עטאונה: ולמה זה מיועד?     

יסמין טלמון: זה מיועד לחקלאות, ולכן משרד החקלאות בתמונה

יסמין טלמון:  אלו השטחים שבררו אותם מהיקף השטחים

יסמין טלמון:  אנחנו מדברים על הנגב, לא כל שטח בנגב הוא טוב ונכון להכשרה חקלאית, ולכן בחרו את השטחים האלה

יסמין טלמון:  השמורה השנייה שאנחנו רואים כאן היא שמורת נחל שיזף

יסמין טלמון:  בחלק הצפוני של הכתם

יוראי להב-הרצנו: זה בכתם הירוק?     

יסמין טלמון: הכתם הירוק הוא שמורת הטבע, בחלק הצפוני שלו יש חלק מפוספס, למעלה

יסמין טלמון:  אתם רואים?     

יוראי להב-הרצנו: אני רואה

יסמין טלמון: זה הכתם הקטן, זה ביטוח אכרזה של 250 דונם, וזה על הכביש שנכנס לתוך היישוב חצבה

יסמין טלמון:       זה הכתם השלישי, הירוק

יסמין טלמון:  זה שמורת הטבע עשוש והחלק המפוספס שעכשיו אתם רואים קצת יותר ברור, זה החלק המבוקש לביטול אכרזה וההיקף שלו הוא 3,370 דונם, וזה ליד היישוב פארן

קריאה: ממערב לפארן

יסמין טלמון: נכון

יסמין טלמון:  בשקף הזה אנחנו רואים את השמורות שכרגע מאושרות, הכתם הירוק בהיר-צהבהב הזה, הוא שמורת טבע עין עופרים, שהיא לא מופיעה בתוכנית הזאת שאנחנו מבקשים את ביטול האכרזה, אלא היא התקדמה בתוכנית נפרדת ואושרה כבר, ובעצם אפשר לקדם אותה לאכרזה אבל זה תלוי בהסכם הזה

לירון אדלר מינקה: אז את אומרת שזה לא תלוי סטטוטורית?     

יסמין טלמון: זה לא תלוי סטטוטורית, זה תלוי על פי ההסכמות

יוראי להב-הרצנו: מה המעמד של ההסכמות האלה? אנחנו יכולים לאשר את הגריעה ומחר בבוקר הם יכולים לחזור?     

לירון אדלר מינקה: בגלל זה מאוד רצינו לדעת את הפרטים, איפה בגדול עומדת האכרזה? שוב, האכרזה עצמה כאישור לא מגיעה לוועדה

יעקב אשר: לא, יוראי שואל שאלה אחת

יעקב אשר:  אני רוצה לדעת אם אני מאשר היום את הגריעה, בסדר, אני מקבל את הדברים, רק אני רוצה לדעת שבאמת החלק השני גם יעשה

יעקב אשר:  בגלל שהוא לא סטטוטורי – בכל אופן לא באחריותנו – הוא רוצה לדעת מה הבטוחות?     

יסמין טלמון: אנחנו יכולים להגיד שבמקרה החריג הזה, ביקשנו למפרע את כל אישורי השרים וקיבלנו את כל מי שנדרש בדרך לאכרזה, קיבלנו כבר

יסמין טלמון:  בינתיים התחלפו השרים ונצטרך שוב

יסמין טלמון:  אבל בעיקרון, הגורמים המקצועיים בכל המשרדי אישורו את הדבר הזה, ונתנו את הסכמתם

יסמין טלמון:  אז אנחנו רוצים להניח שכך יהיה בעתיד

יסמין טלמון:  ברגע שהאישור הזה יגיע, ברגע ששר הפנים יבטל את האכרזות, אנחנו נרוץ מיד לשלב האכרזה

יסמין טלמון:  התוכנית הזאת כבר מאושרת, היא כבר פורסמה והיא מאושרת ואנחנו יכולים להתקדם

לירון אדלר מינקה: אני אגיד שהבקשה לגריעה הגיעה אלינו די לפני הרבה זמן, ובגלל הסיבה הזאת, אנחנו כייעוץ משפטי רצינו לראות, והגריעה הגיעה כבר מוכנה, אבל התוכנית עוד הייתה ממש בתחילתה ועוד בשלבים ראשונים וביקשנו לראות שהתוכנית מתקדמת ושהתוכנית כבר בשלבי אישור, ובסוף עם כל התחלפות הממשלות זה התקדם בינתיים

לירון אדלר מינקה:  אז מבחינת התוכנית לפחות, שהגיעה אז ממש עוד בשלבים ראשונים, התוכנית כבר כן מאושרת, ואנחנו בזמנו ראינו שמקצועית לא הייתה מניעה

לירון אדלר מינקה:  אנחנו לא רצינו לעכב עוד את הגריעה פה

יוראי להב-הרצנו: ברור

לירון אדלר מינקה: אבל אפשר יהיה לעשות מעקב ולראות

יוראי להב-הרצנו: איזה שרים טעונים אישור?     

לירון אדלר מינקה: משרד הביטחון

יסמין טלמון: ביטחון; סביבה, כמובן; מורשת

לירון אדלר מינקה: השרה להגנת הסביבה כן התייחסה לזה פה במכתב ההסכמה של הגריעה אז אני חושבת שאפשר לראות את זה

יסמין טלמון: כן, קשרה את זה

לירון אדלר מינקה: וביטחון ומורשת, אנחנו מקווים

לירון אדלר מינקה:  אבל אפשר לעקוב כאן בוועדה אם רוצים

יוסף עטאונה: אני רציתי לשאול אם יש לכם גם תוכניות אחרות בנגב לגריעה מהשטחים האלה? בנגב המזרחי במיוחד

יסמין טלמון: לא נראה לי, מהזיכרון

יסמין טלמון:  לא נראה לי שיש עוד

יוסף עטאונה: כי יש החלטת ממשלה מלפני שנתיים להקים עשרה מיזמים חקלאיים בנגב, ויש זמינות קרקע

יסמין טלמון: אבל לא בטוח שאלו שטחים שמעוניינים בהם

יוסף עטאונה: שאלתי אם יש תוכניות?     

יעקב אשר: הבנתי מה שאלת

יעקב אשר:  אתה מנסה

יוסף עטאונה: אני מנסה

יוסף עטאונה:  אבל כנראה שאנחנו לא שם

יעקב אשר: פה מדובר על גנים לאומיים

יוסף עטאונה: אלו גנים לאומיים גם, יש יישובים צמודים ויש החלטת ממשלה

יעקב אשר: האם אתם יודעים על מה שנמצא בקנה?     

יוסף עטאונה: זו בדיוק השאלה

יעקב אשר: כרגע לא

יעקב אשר:  טוב, עוד משהו בנושא הנגב? הערבה?     

יסמין טלמון: כן, אנחנו רוצים לגמור את הסקירה

יעקב אשר: יש נציגות מהמועצה המקומית גם?     

יסמין טלמון: יש אישור של המעצה המקומית

יעקב אשר: לא, מישהו מהערבה פה? יופי

יסמין טלמון: התוכנית שאנחנו רואים פה, הכתם הבהיר הגדול ירוק יותר כהה זו השמורה המוכרזת והכתם הצהבהב יותר היא השמורה המוצעת עשוש או רכס מנוחה

יסמין טלמון:  בצד ימין אתם רואים את השטח שאנחנו מבקשים לגריעה, והכתם הצהוב הגדול שהוא בסביבות 100,000 דונם הוא אמור להתאשר אחרי שפרסום האכרזה הוא מותלה

לירון אדלר מינקה: כי זה באותה תוכנית ממש

יסמין טלמון: נכון וברגל שיהיה ביטול אכרזה אפשר יהיה לפרסם

יעקב אשר: מה יש שם היום בגנים הלאומיים? מה אדם פשוט כמוני רואה בעיניים? חול?     

יסמין טלמון: חול ואבנים ואם תבחין טוב אז יש גם זוחלים, ויש דורסים, ואולי יהיה לך מזל ותראה קרקל, לא יודעת אם יש שם או לא

לירון אדלר מינקה: אבל דווקא השמורה הזאת של רכס מנוחה, אמרתם שיש בה ערכים חשובים

ענת יציב: בעין עופרים, מאוד

לירון אדלר מינקה: גם בעין עופרים וגם ברכס מנוחה

לירון אדלר מינקה:  גם מבחינת שמירה על האדמה

יעקב אשר: גברתי מנהלת הוועדה, צריך סיור של הוועדה

יסמין טלמון: אנחנו נשמח לקחת אתכם

יעקב אשר: טוב, כבר מזמן התחייבתי לכם לסיור

יעקב אשר:  נושא הערבה, מנהל התכנון אתם מיציתם?     

יסמין טלמון: אנחנו מיצינו

יעקב אשר: משרדי ממשלה, יש הערות? רוסלאן הכול בסדר? בוקר טוב

עופר גור: אפשר מילה אחת?     

יעקב אשר: כן

עופר גור: שמי עופר גור, ואני יושב-ראש ועדה חקלאית ערבה תיכונה

עופר גור:  אנחנו שמחים על הדיון הזה

עופר גור:  אני מכיר את הנושא הזה כבר שנתיים ואנחנו מודים על הדיון ועל הקידום של העניין הזה

עופר גור:  לגבינו, לגבי הערבה התיכונה, שטחים חקלאיים שהוכשרו בשניים מתוך שלושה האזורים האלה, אזור אחד שדובר עליו, הראשון הוא מול חצבה, הוא מיועד למועצה אזורית תמר, להכשרות חקלאיות עבורם

עופר גור:  ושתי החלקות המדוברות האחרות, אחת ליד חצבה ואחת ליד פארן מיועדות לשטחים חקלאיים עבור המועצה שלנו

יוראי להב-הרצנו: איזה גידולים מיועדים על החלקות האלה?     

עופר גור: כל דבר

עופר גור:  מה שעכשיו ההסדרה הזאת אמורה לסדר זה, נגיד בחצבה השטח כבר הופשר, מה שממזרח לכביש 90

עופר גור:  אחד מתוך השלושה וכבר אנשים מתחילים לעלות על הקרקע, אבל עדיין ללא הסדרה הם לא יכולים לבנות מבנים קבועים, למשל

עופר גור:  הם לא יכולים לבנות חממות ולקבל את כל ההכרה לכל מה שמתלווה מכך

עופר גור:  ומתלווים לכך דברים

יעקב אשר: ברור

עופר גור: לגבינו, שאלת לגבי גידולים

עופר גור:  גידולים כלליים של הערבה

עופר גור:  זה אנשים פרטיים, ישויות עצמאיות

עופר גור:  יש לנו מעל 600 נחלות וכל אחד מחליט לעצמו מה שמשתלם לו ומה שהוא רוצה

יוראי להב-הרצנו: הקרקע הזו, אפשר לגדל בה הכול?     

עופר גור: כן

יעקב אשר: ארץ ישראל

עופר גור: דבר אחרון

עופר גור:  אנחנו גם מודים לקק"ל שהם למעשה אלה שמבטאים את ההכשרה בפועל

עופר גור:  בלעדיהם זה לא היה קורה

עופר גור:  נותנים ונתנו בעבר ויתנו לנו בעתיד את כל הסיוע בהכשרה הזאת

עופר גור:  זה אומר ליישר את הקרקע, שבילים, דרכי גישה וכל מה שמשתמע מכך

יעקב אשר: איך נקראת המועצה המקומית שלכם?     

עופר גור: ערבה תיכונה

עופר גור:  תודה רבה

יעקב אשר: בבקשה

יעקב אשר:  אם כך תקריאי ואנחנו נצביע על זה ונעבור לאתר הבא

לירון אדלר מינקה: אז יש לנו בעצם שלושה צווים, צו אחד לתיקון של כל שמורה

לירון אדלר מינקה:       אכרזת גנים לאומיים, שמורות טבע, אתרים לאומיים ואתרי הנצחה (שמורת טבע מכתשים עין יהב) (תיקון) התשפ"ד – 2023

לירון אדלר מינקה:      בתוקף סמכותי לפי סעיפים 22 ו-26(ב) לחוק גנים לאומיים, שמורות טבע, אתרים לאומיים ואתרי הנצחה התשנ"ח – 1998 בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית הערבה התיכונה, ובאישור ועדת הפנים והגנת הסביבה של הכנסת, אני מכריז לאמור:         וכאן יהיה התאריך של החתימה

לירון אדלר מינקה:          ואלו מספרי הגושים והחלקות של הגריעה

לירון אדלר מינקה: והצו השני

יעקב אשר: רגע

יעקב אשר:  זה עדיין על הערבה?     

לירון אדלר מינקה: אלו שלושה צווים נפרדים

יעקב אשר: על הערבה?     

לירון אדלר מינקה: כן

יעקב אשר: וצריך הצבעה על כל אחד?     

לירון אדלר מינקה: כן

יעקב אשר: אוקיי

יעקב אשר:  מי בעד האכרזה

לירון אדלר מינקה: על מכתשים עין יהב

יעקב אשר: מכתשים עין יהב, מי בעד ירים את ידו

יעקב אשר: אושר     

יעקב אשר: אין מתנגדים, הצו אושר

לירון אדלר מינקה: אכרזת גנים לאומיים, שמורות טבע, אתרים לאומיים ואתרי הנצחה (שמורת טבע נחל שיזף) (תיקון) התשפ"ד – 2023

לירון אדלר מינקה:      בתוקף סמכותי לפי סעיפים 22 ו-26 (ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998 בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית הערבה התיכונה, ובאישור ועדת הפנים והגנת הסביבה של הכנסת, אני מכריז לאמור:         ומספרי הגושים והחלקות של הגריעה של נחל שיזף

יעקב אשר: אם ככה אני מעלה להצבעה את אכרזה שמורת נחל שיזף

יעקב אשר:  מי בעד ירים את ידו

יעקב אשר: אושר     

יעקב אשר: אין מתנגדים, אם ככה הצו אושר

יעקב אשר:       נעבור לשלישי

לירון אדלר מינקה: אכרזת גנים לאומיים, שמורות טבע, אתרים לאומיים ואתרי הנצחה (שמורת טבע עשוש) (תיקון) התשפ"ד – 2023

לירון אדלר מינקה:      בתוקף סמכותי לפי סעיפים 22 ו-26 (ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998 בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית הערבה התיכונה, ובאישור ועדת הפנים והגנת הסביבה של הכנסת, אני מכריז לאמור:     	 והגושים והחלקות של הגריעה של שמורת טבע עשוש

יעקב אשר: אם כך, אני מעלה להצבעה את הצו לאכרזת שמורת טבע עשוש

יעקב אשר:  מי בעד ירים את ידו

יעקב אשר: אושר     

יעקב אשר: אם ככה הצו אושר

יעקב אשר: מכאן נעבור לצור נתן, נכון?     

לירון אדלר מינקה: נכון

יעקב אשר: שלום, ראשת המועצה

יעקב אשר:  לפני שנתחיל בדיון עצמו, כמה מילים על צור נתן, כי אני לא כל כך מכיר

יעקב אשר:  כמה היישוב מונה? מה המעמד שלו? תציגי את עצמך קודם כול

אושרת גני גונן: שמי אושרת גני גונן, ראש המועצה האזורית דרום השרון

אושרת גני גונן:  המועצה האזורית מונה 34,000 תושבים, יש בה 31 ישובים, שבעה קיבוצים ו-20 מושבים, שלושה ישובים קהילתיים, יש לנו ישוב אחד אקדמי

אושרת גני גונן:  צור נתן נמצא בצפון המועצה, הוא היישוב הצפוני ביותר במועצה

אושרת גני גונן:  היישוב הוקם על ידי גרעין נחל

אושרת גני גונן:       ביישוב יש היום מעט משפחות, הוא היישוב הכי קטן, הוא מושב שיתופי, היחיד בדרום השרון

אושרת גני גונן:  מבין כל המושבים הוא מושב שיתופי, הוא יותר דומה לקיבוץ במובן הזה

אושרת גני גונן:  יש בו קרוב ל-40 משפחות

אושרת גני גונן:  הוא מאוד קטן, 40 חברים

יעקב אשר: אני מבין שהאכרזה כאן אמורה בעצם לשחרר תוכנית?     

אושרת גני גונן: האכרזה אמורה לשחרר 90 יחידות

אושרת גני גונן:  זה באופן דרמטי מגדיל את היישוב

אושרת גני גונן:  היישוב נמצא על קו התפר, הוא אחד מיישובי קו התפר

אושרת גני גונן:  שליש מהמועצה שלנו בנויה מיישובי קו התפר

אושרת גני גונן:  בימים אלה זה יותר מאי פעם מסביר את החשיבות של ההתיישבות על קו התפר

יעקב אשר: חד משמעית

אושרת גני גונן: והחיזוק של היישובים על קו התפר

אושרת גני גונן:  ובעצם אנחנו מחזקים כאן ישוב שלא צמח דמוגרפית מאז שהוא הוקם, משנות ה-60

אושרת גני גונן:  היישוב הזה עומד לצמוח בצורה דרמטית עם 90 משפחות, מתוכן חלק מהמשפחות, כשליש הם בנים ובנות ממשיכים של היישוב, ועוד שני-שלישים יוצא לשיווקים של רמ"י

אושרת גני גונן:       יש כאן תב"ע מאוד ישנה, התב"ע של התוכנית הזאת למעשה אושרה ב-2008

אושרת גני גונן:  זאת אומרת 16 שנים עוד מעט שהתב"ע לא מומשה

אושרת גני גונן:  היו הרבה מאוד חסמים למימוש התב"ע, ואנחנו מקדמים

אושרת גני גונן:  האמת שבשטח כבר יש פיתוח והיו כבר שיווקים והחסם האחרון עשוי להיפתר כאן היום

אושרת גני גונן:  החסם האחרון זה כ-1

אושרת גני גונן: 4 דונם של חיץ בין הבתים האחרונים של ההרחבה אל תוך הגן הלאומי

יעקב אשר: כמה הגודל של הגן הלאומי כולו?     

אושרת גני גונן: אלפי דונם, זה נחל אלכסנדר

אושרת גני גונן:  זה שטח גדול

ענת יציב: לא, זה גן לאומי צור נתן

אושרת גני גונן: יער צור נתן

אושרת גני גונן:  1,188 דונם, ואנחנו מדברים על 1,400 מטר

יעקב אשר: אוקיי

אושרת גני גונן: במרחב עצמו יש לנו את נחל אלכסנדר צמוד ליער צור נתן, שאנחנו מדברים על שמורה שיער צור נתן נושקת לנחל אלכסנדר, ששם אגב, יש שטח שמיועד לפיתוח שאנחנו דווקא חושבים שהוא צריך להיות חלק מגן לאומי, שזה תהליך מקביל הפוך למה שאנחנו עושים כאן עכשיו

אושרת גני גונן:  והשטח שאנחנו כאן כרגע מדברים עליו הוא שטח של 1,400 מטר בלבד שהוא בשולי ההרחבה של היישוב והחשיבות שלו היא רבה לאור מה שתיארתי כאן עכשיו

אושרת גני גונן:  אני מודה לך, יושב-ראש הוועדה שכינסת את הוועדה לדון בזה

יעקב אשר: עמדתי בהבטחתי

אושרת גני גונן: ממש

אושרת גני גונן:  עמדת בהבטחתך

יעקב אשר: אנחנו היום בדור שאנחנו צריכים להודות לאלו שעומדים בהבטחתם אני מבין

אושרת גני גונן: תודה

אושרת גני גונן:  אז אחרי שלוש שנים שהחברים והחברות בעיקר מהרט"ג וממנהל התכנון, תודה לכם

אושרת גני גונן:  ליסמין וענת, תודה

יעקב אשר: אוקיי

יעקב אשר:  תודה רבה

לירון אדלר מינקה: אתן רוצות רק להראות?     

יעקב אשר: כן, ודאי אלו היו, מה שנקרא, 60 שניות על צור נתן

יעקב אשר:  החברה להגנת הטבע, הכול בסדר?     

אסף זנזורי: 	אצלנו הכול בסדר, אנחנו תומכים גם במה שראשת המועצה אמרה על הגריעה, וגם בתוספת העתידית שאנחנו צריכים לטפל בה

יעקב אשר: יפה

יעקב אשר:  אתה בסדר, אתה פרקטי

יעקב אשר:  הוא ירוק בהיר מה שנקרא

אסף זנזורי: לא אל תגיד את זה, ירוק לגמרי

אסף זנזורי:  פשוט דברים עברו אצלנו פעמיים בדיון די מסובך על 1

אסף זנזורי: 4 דונם, חלק באשמתי

יעקב אשר: כן

יסמין טלמון: רואים בשקף את היישוב צור נתן ואת התוכנית שמיועדת להרחבה של היישוב, אתם רואים את הקו הכחול שאני מנסה לעבור עליו? זה השטח שחופף עם הגן הלאומי, פה שטח ציבורי פתוח אז לא גרענו אותו מהגן הלאומי, אנחנו גורעים רק את האזור של מגרשי הבניה

יעקב אשר: זאת אומרת שחלק מהשצ"פים יהיו שצ"פ משולב גן?     

יסמין טלמון: נכון

יעקב אשר: גנים לא מגודרים דווקא, נכון?     

יסמין טלמון: לא בהכרח

יסמין טלמון:  במקרה הזה לא

יעקב אשר: זה עירוב שימושים נכון , נקרא לזה ככה

יסמין טלמון: ויש שם בסף הכול ארבעה מגשרי בניה שחלקים מהם בתחום הקו הכחול ואלו מה שנדרשים לגריעה

יעקב אשר: הנה, זה ארבעה מגרשים

יסמין טלמון: בדיוק

יסמין טלמון:  שאמורים להיגרע

יעקב אשר: אגב, אלו יחידות דיור קומה אחת?     

אושרת גני גונן: חלקם

אושרת גני גונן:  בחלק הזה כן, בגלל שהתב"ע מאוד ישנה

אושרת גני גונן:  בחלק שיותר נושק לצור יצחק שהיא בעצם נבנתה על האדמות של צור נתן, שם הצפיפות גבוהה יותר

יעקב אשר: הבנתי

יעקב אשר:  אז זה יהיה החלק של הווילות וזה יהיה החלק שיותר?     

יסמין טלמון: כן

יעקב אשר: הבנתי

יעקב אשר:  כי תוכנית ישנה אפשר גם לשדרג

אושרת גני גונן: היא שודרגה

אושרת גני גונן:  זו תב"ע שאושרה ב-2008 על ידי המחוזית וגוררים אותה מאז

אושרת גני גונן:  היום התב"עות בצפיפות גבוהה הרבה יותר

יעקב אשר: ברור

יעקב אשר:  ערך הקרקע גם אמור להיות אחר

יעקב אשר:  טוב, אם ככה, תקריאי בבקשה אם הצו

לירון אדלר מינקה: אכרזת גנים לאומיים, שמורות טבע, אתרים לאומיים ואתרי הנצחה (גן לאומי צור נתן) (תיקון) התשפ"ד - 2023     בתוקף סמכותי לפי סעיפים 22 ו-26 (ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998, בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית דרום השרון, ובאישור ועדת הפנים והגנת הסביבה של הכנסת, אני מכריז לאמור:                 

יעקב אשר: אוקיי אני מעביר להצבעה את הצו לאכרזה על שמורת גן לאומי צור נתן

יעקב אשר:  מי בעד ירים את ידו

יעקב אשר: אושר

יעקב אשר: אין מתנגדים

יעקב אשר:  הצו אושר

יעקב אשר:  שיהיה לכם בהצלחה

אושרת גני גונן: תודה רבה, ממש מעריכה

יעקב אשר: בהצלחה

יעקב אשר: מכאן נעבור לפקיעין, ברור

יעקב אשר:  אני אמרתי בתחילת הדיון, לא הייתם כאן, שאנחנו לפני שבועיים הבאנו לדיון את דלית אל כרמל, שזה התעורר לנו בעקבות האסונות שקרו, ואז התברר שיש חסמים שסתם מונעים מהיישוב להתקדם וכו', נחשפתי בינתיים שיש עוד כמה

יעקב אשר:  ביקשתי ממנהל התכנון שיביאו הכול, הצוות שלנו בדק את זה, והיום אני מקיים את ההבטחה, ובעזרת השם אם לא יהיו איזשהם בעיות, אז זה צפוי גם להתאשר

יעקב אשר:       בבקשה מנהל התכנון, כמה מילים על שמורת טבע הר מירון

יעקב אשר:  מי מדבר על זה? תסדרו את השקפים

יעקב אשר:  ראש-המועצה כאן? וכמובן חבר הכנסת עמאר

יסמין טלמון: (הצגת מצגת)     שמורת הטבע הר מירון אוכרזה בין השמורות הראשונות שאוכרזו, כבר בשנת 1965

יסמין טלמון:  היא אוכרזה כשהיא נושקת ליישוב פקיעין, שעם הזמן גדל והתרחב

יסמין טלמון:  כרגע עומדת על הפרק התוכנית הכוללנית

יעקב אשר: זו התוכנית הזאת?     

קריאה: כן, זה הקו הכחול של התוכנית הכוללנית

יעקב אשר: זאת אומרת הקו הכחול הזה הוא בעצם כל פקיעין לפי התוכנית הכוללנית?     

יסמין טלמון: כל תחום השיפוט של פקיעין עם כל התוכניות שחלקן מאושרות וחלקן אפשר יהיה לאשר אותן על בסיס הכוללנית וגם על בסיס שינוי תמ"מ שקשור עם אותם גבולות

יסמין טלמון:  וחלקים מאוד קטנים מהקו הכחול הזה, ארבעה חלקים קטנים הם בחפיפה עם שמורת הטבע שאותם אנחנו מבקשים לגרוע

יסמין טלמון:  סך כל היקף השטחים האלה בארבעה שטחים זה בסך הכול 11 דונם

יסמין טלמון:  זה דבר קטן שמעכב תוכנית מאוד גדולה של ישוב

יעקב אשר: מתוך מה שאני רואה פה, לדעתי כמה זה 100,000? 150,000? השמורה כולה? אולי אפילו יותר

יעקב אשר:  לא משנה

יעקב אשר:  טוב

יסמין טלמון: אנחנו רואים את השטחים שמפוספסים

יעקב אשר: אלו פשוט השלמות פאזל מפינה כזו ואחרת

יסמין טלמון: בדיוק

יסמין טלמון:  כמה מקומות שדייקו את תחום השיפוט, כללו אותם בתוכנית הכוללנית והם חופפים בכמה נקודות

יעקב אשר: אוקיי

יסמין טלמון: בעיקרון, שמורת הטבע מוכרזת לאורך הכביש, הוא בעצם תוחם בין היישוב ושמורת הטבע

יעקב אשר: כמה זמן כבר מתגלגל הסיפור הזה על האישור שלנו?     

חמד עמאר: פחות זמן מדלית אל כרמל זה בטוח

יעקב אשר: טוב

יסמין טלמון: פחות מהערבה זה בטוח

חמד עמאר: אפילו לא פחות מדלית אל כרמל? כמה זמן התגלגל מדלית אל כרמל?     

יסמין טלמון: ערבה זה מ-2017

לירון אדלר מינקה: ערבה התגלגל הרבה זמן, כי באמת רצינו, שוב, לראות שהדברים מתקדמים גם בנושא של האכרזה

יסמין טלמון: פה אין עניין של אכרזה שקשורה

חמד עמאר: לאיזה כביש התכוונת? 85? 964?     

יסמין טלמון: לא יודעת מ המספר

יסמין טלמון:  לכיוון חוסן

יסמין טלמון: שהוא ממש איזשהו תחום בין השמורה

חמד עמאר: אבל מעבר לכביש 864 יש הרבה בתים

ענת יציב: זלג מעבר לכביש

חמד עמאר: הבתים היו לפני האכרזה

חמד עמאר:  האכרזה שלכם הייתה ב-1973

יעקב אשר: טוב, בואו נתקדם

יעקב אשר:  אנחנו נגמור את זה בעזרת השם

יעקב אשר:  אדוני ראש-המועצה

סויד סויד: יש לי מה להגיד

סויד סויד:  באמת תודה שהגענו למצב הזה עם פחות זמן מדלית אל כרמל ולא יודע מאיפה

יעקב אשר: לא משנה

סויד סויד: חשוב לציין שכל הקרקעות שאנחנו רוצים לגרוע אותן אלו קרקעות פרטיות של אנשים

סויד סויד:  אלו לא קרקעות של המדינה, לא קרקעות של שמורה, הכריזו עליה שמורה אבל זו קרקע פרטית ומעובדת

סויד סויד:  יש לי עוד בעיה, אני לא פותר את הבעיה עד הסוף, יש לי עוד שני בתים מאוכלסים בתוך השמורה, ועם חלק מחלקה שחלק ממנה אנחנו כן גורעים אבל בשאר החלק יש שני בתים

יסמין טלמון: זה מעבר לתחום השיפוט, כנראה

סויד סויד: זה מעבר לתחום השיפוט, כן

סויד סויד:  זה מעבר לקו הכחול, יש שם שני בתים שאנחנו רוצים לגרוע אותם

יעקב אשר: למה תוכנית המתאר?     

סויד סויד: התוכנית הכוללנית לא הכילה אותם

סויד סויד:  יש לי עוד ארבעה בתים שהם לא בשמורה אבל בקרקע פרטית, שהם קצת מרוחקים מהקו הכחול אבל נמצא להם פתרון עם הוועדה המחוזית

יעקב אשר: אין לי כרגע את הכלים לטפל בעניין הזה, לכאורה, מכיוון שמדברים על הקו הכחול

סויד סויד: לכן אמרתי שאני לא יודע אם השולחן הזה מתעסק בזה

סויד סויד:  יש לי שני בתים אחרים

יעקב אשר: מתעסקים בדברים דומים, אבל אני חושב שזה יותר מקום למנהל התכנון לראות

סויד סויד: אבל כבודו יש לי שני בתים באותה חלקה, מחוץ לקו הכחול

סויד סויד:  שני בתים, אם אפשר לגרוע גם את שני החלקים האלה

סויד סויד:  זה בערך דונם

סויד סויד:  זה יעכב אותנו המון זמן

לירון אדלר מינקה: אבל הגריעה פה היא רק כשיש תוכנית

לירון אדלר מינקה:  אלו דברים מאוד ספציפיים

יעקב אשר: אתם מכירים את הסיפור הזה?     

יסמין טלמון: אנחנו מכירים את הסיפור אבל בחלקה המסוימת הזאת, חציה בתחום השיפוט וחציה לא

יסמין טלמון:  התוכנית הכוללנית וגם שינוי התמ"מ כוללים

חמד עמאר: שיפוט של מי?     

יסמין טלמון: תחום השיפוט של פקיעין

סויד סויד: והחצי השני?     

יסמין טלמון: החצי השני הוא בתוך השמורה, הוא לא בתחום השיפוט של פקיעין

לירון אדלר מינקה: אבל לא הרחיבו את תחום השיפוט?     

יסמין טלמון: לא הרחיבו את תחום השיפוט

חמד עמאר: אנחנו ביקשנו להכליל אותה

יסמין טלמון: זו מועצה מקומית פקיעין, זו לא מועצה אזורית

חמד עמאר: לא, את אמרת בחלק השני בתחום שיפוט אחר

יעקב אשר: מירון?     

סויד סויד: השטח הזה הוא שטח גלילי

סויד סויד:  לא שיפוט של אף אחד, שטח גלילי

סויד סויד:  וכל הזמן ביקשנו ממכם להכיל את כל החלקה

סויד סויד:  זה משהו מזערי באמת

יעקב אשר: כן אבל חבל שאנחנו מגיעים לפה עכשיו עם זה

יסמין טלמון: יכול להיות שצריך להכין לזה תוכנית מפורטת שתסדיר את העניין

יעקב אשר: בדיוק

יסמין טלמון: אבל כרגע אנחנו עוסקים בתוך מה שבקו הכחול של התוכנית

יעקב אשר: אני אגיד לך, אני גם הייתי ראש-עיר, אוקיי? קצת יותר גדולה בחלק הזה, לא בשטח

יעקב אשר:  בשטח הלוואי שהיו לי את השטחים שיש שם

יעקב אשר:  אבל אני אומר דבר אחד, לדעתי קודם כול אנחנו לא יכולים כרגע להתייחס לזה כי זה לא מופיע בתוך

יעקב אשר:  אני חושב שצריך לרוץ עם זה ולרוץ לאשר גם את התוכנית

סויד סויד: כן

יעקב אשר: אחר כך לנסות לפתור את הבעיה הספציפית

יעקב אשר:  היה לי מהנדס עיר שתמיד היה אומר לי האויב של הטוב הוא הטוב ביותר

יעקב אשר:  רוץ קדימה בגלל שאני בטוח שיש השלכה גדולה מאוד על אישור תוכנית המתאר אצלכם, שזה מכשיר כל מיני דברים שהיו בעבר, זה מוריד קנסות, זה מוריד בעיות, זה מוריד צרות וגם נותן אופק חדש לבניה נוספת

סויד סויד: זו אמת

יעקב אשר: ולכן אני רואה בזה חשיבות גדולה מאוד לרוץ עם זה קדימה, אני מוכן לנסות לעזור מול מנהל התכנון, לדבר, או מטה התכנון, עם נתן אלנתן או מישהו שיכול באמת לקחת את הסוגייה ההיא ולמצוא את הפתרון שלה, שהוא לא חייב להיות הפתרון של ההכשרה במקום, יכול להיות שאפשר לעשות החלפת שטחים, לתת במקום

יעקב אשר:  אני לא יודע, אני לא רוצה להיכנס לסוגיה שאני לא יודע

יעקב אשר:  אז זו העצה שלי

יעקב אשר:  בחינם

יסמין טלמון: אני רצה רק להגיד שהתוכנית הכוללנית מאפשרת סדר גודל של כ-10,000 יחידות דיור

יעקב אשר: חדשות?     

יסמין טלמון: לא חדשות אבל כולל גם מה - - -      

יעקב אשר: כמה יש לכם היום בפועל?     

יסמין טלמון: בפועל יש בסביבות 1,600-1,800 משהו כזה

יסמין טלמון:  זאת אומרת שזה מאפשר הרבה אורך נשימה

סויד סויד: כן, אבל הבעיה שלנו בכל המגזר זה העניין של ה-80-20

סויד סויד:  ל-80% מהתושבים יש 20% מהקרקע פרטית, וזה הפוך

סויד סויד:  אבל פה בעניין הזה תשמע, בסופו של דבר אין אף אחד בפקיעין שבנה מחוץ למתאר כי הוא רצה לבנות

סויד סויד:  באמת שזה מתוך מצוקה וכולם בנו בקרקע הפרטית שלהם

סויד סויד:  במקרה הזה זו שמורה, אבל אף אחד לא בנה בכביש

יעקב אשר: אם הגעתם לתוכנית מתאר מוסדרת, אז היא מוסכמת גם

יעקב אשר:  זאת אומרת היו גם הסכמות איתכם, עם התושבים וכו'?     

יעקב אשר: כן, נכון מאוד

יעקב אשר:  אבל - - -     

יעקב אשר: אני מציע כרגע ללכת על התוואי הזה, להתקדם קדימה

סויד סויד: כן, בינתיים הולכים על התוואי הזה

סויד סויד:  100%

חמד עמאר: אנחנו חייבים ללכת על התוואי הזה, אנחנו לא יכולים לא לגרוע

חמד עמאר:  לא נעשה מה שעשו בעוספיה, משכו את הכוללנית שלהם

חמד עמאר:  לא נלך על דבר כזה, אין מצב

סויד סויד: לא, ממשיכים עם הכוללנית, ועושים תוכנית מפורטת למה שנשאר

יעקב אשר: וצריכים לראות אם אפשר למצוא פתרון

חמד עמאר: יש אפשרות לפתרון נקודתי, מה שאמרה המתכננת

חמד עמאר:  שאתה יכול ללכת על פרטנית

יעקב אשר: אולי

יעקב אשר:  אין לך סמכות להגיד את זה וגם לי לא

יסמין טלמון: אפשר להגיש תוכנית ולראות מה קורה

חמד עמאר: כן, תוכנית מפורטת לאותו מתחם

חמד עמאר:  יש אפשרות לעשות את זה

יעקב אשר: אני מציע שתוציאו לנו מכתב אבל אל תקשרו את זה עם האישור הכולל

סויד סויד: לא, ברור שלא

יעקב אשר: תבואו עם המצוקה הזאת, תשלחו לי מכתב עם העתק לחמד, אנחנו יודעים לעבוד ביחד, נבדוק את זה מול מנהל התכנון, אני אבקש מהם לנסות לראות, למצוא משהו יצירתי שיפתור את הבעיה אולי בתב"ע נקודתית מסוימת

יעקב אשר:  אבל הכי חשוב זה להסתכל קדימה

יעקב אשר:  זה לא להכפיל, זה פי 10 את היישוב

יעקב אשר:  אתה יודע מה הפירוש?     

חמד עמאר: לפני שבועיים אתה הבטחת להביא את פקיעין כשדנו בנושא של דליה ובהרחבה של דלית אל כרמל, אני רוצה להודות לך על קיום ההבטחה, זה חשוב מאוד

יעקב אשר: מילה זה מילה גם אצלנו

חמד עמאר: מילה זה מילה זה דבוק בנו

חמד עמאר:  ישראל ביתנו מילה זה מילה

חמד עמאר:  לא ניכנס לפוליטיקה

יעקב אשר: בלי פוליטיקה, לא נכנס לפוליטיקה

יעקב אשר:  רוסלאן כבר מתחיל לזוז

יעקב אשר:  אין פוליטיקה פה

חמד עמאר: אין פוליטיקה, אנחנו לא מתעסקים בפוליטיקה

חמד עמאר:  את האמת כשאתה מתעסק בתכנון וביישובים הדרוזים לא צריך להתעסק בפוליטיקה

יעקב אשר: נכון

חמד עמאר: כי אנחנו מדברים על כל הקרקעות שאנחנו גורעים ולוקחים ואומרים גורעים שמורה, הרי הקרקע היא פרטית, יש להם רכוש

חמד עמאר:  ואותו בן אדם שלא יכול לבנות את הבית שלו ולא מוצא מקום לבנות את הבית שלו זו בעיה מאוד רצינית, כי אין מה לעשות, המנטליות שלנו זו התרבות שלנו כעדה, לבנות את הבתים שלנו בית פרטי, אין לנו את התרבות הזאת לבנות לגובה, אפילו התשתיות שיש לנו לא מאפשרות לעשות את זה לגובה

חמד עמאר:  לעומת-זאת, הרבה אנשים עכשיו בונים שלוש וארבע קומות בתוך הבית, כשיש להם שלושה-ארבעה ילדים הם בונים בקומות

חמד עמאר:       כל גריעה וכל דבר שיכול לקדם את התכנון ולהוביל אותנו קדימה זה מבורך ואני מקווה שנגיע למצב שכל היישובים מוסדרים מבחינת תכנון שיאפשרו את הבנייה לכולם

חמד עמאר:  ואני חושב שאתה כיושב-ראש ועדת הפנים, אני רואה שאתה עושה את זה בצורה מהירה וטובה, ואין דבר שנתקע אצלך, להיפך

חמד עמאר:  וראינו דלית אל כרמל שנים רבות היה תקוע, ועכשיו אני לא יודע כמה היה תקוע בפקיעין, הבאת את זה ואנחנו מצביעים על זה, ואני רוצה לאחל בהצלחה לראש-המועצה של פקיעין ושנראה

חמד עמאר:       אבל אחת הבעיות הגדולות שלנו ואת זה גם התכנון צריך לדעת, ש-20% מחזיקים בקרקע פרטית

חמד עמאר:  ל-80% אין קרקע פרטית

חמד עמאר:  זה הדבר הכואב שמי שיש לו קרקע פרטית לא מוכר

חמד עמאר:  אצל הדרוזים לא מוכרים קרקע, ואז מי שאין לו קרקע יש לו צרה צרורה, ואם אנחנו לא נעשה ונעבוד חזק מאוד על קרקע של המדינה לפיתוח וחלקות לחיילים משוחררים, אפילו לא חלקות לחיילים משוחררים

חמד עמאר:  אני היום בידיעה אפילו לפתוח למכרזים שקבלנים יבנו לגובה בנוסף לחלקות לחיילים משוחררים ואנשים יוכלו לקנות את הבית שלהם

יעקב אשר: ברגע שאתה תכניס למקומות כאלה, זה לא הדיון הזה כרגע אבל אמרת פה משהו ואני חוזר

חמד עמאר: אני רוצה שבן אדם יגור ביישוב

חמד עמאר:  אני לא רוצה שהוא ירד לכרמל

יעקב אשר: בדיוק

יעקב אשר:  עכשיו אם אתה תכניס לשם שיווקים שבהם קבלנים יכולים לבנות

יעקב אשר:  לא גורדי שחקים, אבל משהו קצת יותר, אתה מתחיל להכניס כדאיות כלכלית לעניין הזה

יעקב אשר:  זה יתחיל לתת אפשרויות לקנייה ומכירה, ויכול להיות שגם לתת

יעקב אשר:       זאת אומרת אם היזם מקבל 50% או 60%, כמו קומבינציה עם המדינה עבור התושבים שם, אם זה חיילים משוחררים או לא חיילים משוחררים זה לא משנה ועדיין עם דגש לחיילים משוחררים

יעקב אשר:       רגע, אל תקפוץ, אני לא בונה לך שם מגדלים, לא נתת לי לסיים את המשפט ולומר

יעקב אשר:  כמובן, תוך הסתכלות על ערכי הטבע והכול כדי שזה יהיה בתוך

חמד עמאר: אין אחד ששומר על ערכי הטבע יותר מהדרוזים

חמד עמאר:  אנחנו נולדנו שם, חיינו שם, שמרנו על זה כל החיים

יעקב אשר: יש ציפוף שאתה יכול לעשות אותו שהוא מתכתב גם עם הטבע, בטח במורדות, יש לך אפשרויות לשחק עם זה, בוא

יעקב אשר:  כלי התכנון השמיים הם הגבול שלהם

יעקב אשר:  אם אתה יודע לשמור גם מבחינה אחת על ערכי הטבע, גם על ערכי החיים כדי לתת לזוגות את האפשרויות שם, גם הערך הכלכלי כדי מישהו יעשה את זה בסוף

יעקב אשר:  כי הרי אם לא יעשו את זה בסוף, אז מה עשינו? זה השילוב המנצח

אסף זנזורי: אסף זנזורי, אני מהחברה להגנת הטבע, מנהל את תחום התכנון

אסף זנזורי:  ההערה שלי היא דווקא לא על הדברים שלך, הדברים שלך נכונים מאוד

אסף זנזורי:  במקרה אני יושב במועצת גנים ושמורות, אני נציג של הארגונים הירוקים

אסף זנזורי:  ההערה שלי על הקרקע הפרטית

אסף זנזורי:  יש לנו בעיה משמעותית בלהסתמך רק על קרקעות מדינה, כי בסוף קרקעות מדינה בהרבה אזורים הן היערות, הן השמורות, הן השטחים המוגנים ודווקא הקרקע הפרטית היא הקרקע שיותר מתאימה לבינוי, אבל אז נכנס פה אלמנט שלא רוצים לבנות בקרקע פרטית ורוצים קרקע מדינה

יעקב אשר: איך הוא קרא לזה חמד? כבד את המורשת

יעקב אשר:  אני בעד לכבד מורשת

אסף זנזורי: אני גם בעד לכבד מורשת

אסף זנזורי:  בסוף אתה שאלת מקודם מה יש בשמורה הזאת? אנחנו נזמין אותך גם לסיור, אני אדבר איתך אחר כך

יעקב אשר: יש לנו מלא סיורים כבר

אסף זנזורי: אבל המדינה שלנו, מה שמיוחד בה, שדרום עד צפון היא המדינה עם המגוון הביולוגי בין הגדולים ביותר שיש בעולם, והיא שונה

אסף זנזורי:  מה שאתה שומר בדרום זה לא מה שאתה שומר במרכז ולא מה שאתה שומר בצפון

יעקב אשר: ברור

אסף זנזורי: ארץ זבת חלב ודבש וצריך להיזהר כי זה גם המורשת שלנו בסוף, השטחים האלה

אסף זנזורי:  אז צריך למצוא פתרון לפגיעה בקרקע פרטית

סויד סויד: סליחה אני רוצה להתייחס לנושא הזה

סויד סויד:  יש לנו קרקע פרטית בתוך השמורה שהיא מעובדת, היא נטועה עם זיתים, לא יודע מה גם כל מיני דברים, אבל היא מעובדת

סויד סויד:  הבעיה שלנו היא שאנחנו לא יכולים אפילו לעשות סככה לשבת בצל בשעות החום

סויד סויד:  זה אבסורד

סויד סויד:  זה הקרקע הפרטית של סבא שלי

סויד סויד:  אבא שלי עשה כאן סככה כזאת לפני 40 שנים, עכשיו יש לי צווי הריסה

סויד סויד:       זה בקרקע פרטית, נטועים עצי זית והוא לא יכול לבנות, הוא חייב להרוס

סויד סויד:  זה משהו אבסורדי

סויד סויד:  אני לא מדבר על הקרקע, אני לא מדבר על הנוף על עצי הבר

סויד סויד:  אני מדבר על קרקע פרטית שהיא נטועה בעצי זית

סויד סויד:  באמת אתם לא יודעים כמה זה קשה לנו

סויד סויד:  אני הולך לקרקע לעשות את המסיק זיתים שלי, אין לי איפה לשבת, אין לי צילייה, אני לא יכול לעשות צילייה לשבת בה

סויד סויד:  אני לא מדבר על הר מירון, אני מדבר על הלא מוכרזת

לירון אדלר מינקה: יש שמורה בתוך התוכנית, יש אזורים שמיועדים - - -     

סויד סויד: כן, בתו היישוב יש קרקע פרטית, הרוב קרקע פרטית שלנו, מטעי עצי הזית ואני לא יכול לעשות סככה שם

לירון אדלר מינקה: יש בתוך התוכנית הכוללנית אזורים שהם לא מוכרזים כשמורה אבל הם מיועדים לשמורת טבע

יעקב אשר: כרגע הם חקלאיים?     

סויד סויד: כן, חקלאים, אני מדבר רק על חקלאי

לירון אדלר מינקה: אבל בייעוד רוצים שהם יהיו שמורה, זאת אומרת שיש שם תוכנית שחלה שמייעדת אותם לשמורת טבע

יעקב אשר: חקלאות לא מייעדת את זה בתוך שמורת טבע?      

קריאה: כן, אמורה להיכנס

יעקב אשר: ואז סככה אחת תגמור לנו את כל האירוע?     

קריאה: אחת ועוד אחת ועוד אחת

סויד סויד: אני הראשון שלא רוצה לכרות עצים

סויד סויד:  אבל לפחות תנו לנו לבנות את הסככה

יעקב אשר: כבוד ראש המועצה, אני יודע שנחמד פה אצלי במועצה ואפשר להשיג הרבה דברים, אבל לא הכול

יעקב אשר:  אני גם מכיר את עצמי דברים כאלה אני גם אעלה באיזשהו דיון

יעקב אשר:  צריך למצוא איזשהם קריטריונים במה כן ומה לא וכמה ואיך ולמה, ולא לנצל את זה כמובן אחר-כך אתה יודע מסככה בסוף זה הופך להיות מגורי השומרים ואלה ופה ושם

יעקב אשר:  אנחנו מכירים

סויד סויד: אין בעיה אנחנו נשים קריטריונים

סויד סויד:  לעשות סככה

יעקב אשר: כן רוסלאן, משרד המשפטים

רוסלאן עותמאן: בוקר טוב

רוסלאן עותמאן:  אני רק רציתי להגיד משהו קטן לדברים של חבר הכנסת חמד עמאר

רוסלאן עותמאן:  הוא העלה חסם מרכזי שקיים ביישובים הדרוזים, והוא מוכר לנו גם כמשרד המשפטים וגם למנהל התכנון ולמשרד הפנים, והוא הנושא של הבעלות בקרקעות הפרטיות

רוסלאן עותמאן:       צריך להבין שמי שמחזיק בקרקעות הפרטיות האלה זו קבוצה מאוד קטנה ככה שאם אנחנו באמת נקדם את כל התוכניות המפורטות עכשיו שיש בקנה, ויהיה אפשר להוציא היתרי בניה, זה ישרת בסופו של דבר קבוצה קטנה

רוסלאן עותמאן:  ולכן, בישיבה האחרונה שהייתה בראשות שר הפנים, אחרי שמינה את פרויקטור לנושא של היישובים הדרוזים, אחד הדברים שהשר ביקש ממנו, מהפרויקטור, לבדוק, זה בכל היישובים הדרוזים איפה יש קרקעות מדינה צמודות ליישובים הדרוזים? על-מנת שהקרקעות האלו יפותחו ויהיה אפשר לתכנן בהן, ולאחר מכן באמת לשווק אותן לאנשים שאין להם קרקעות

רוסלאן עותמאן:  אז זה משהו שהוא בהחלט מוכר והוא נבדק בימים אלה

יעקב אשר: זה לא קשור להצבעה, תכף תהיה הצבעה והכול בסדר

יעקב אשר:  כשאתה אומר קבוצה קטנה, זאת אומרת סדרי הגודל של המגרשים שם הם גדולים? זאת אומרת מגרש סטנדרטי בפקיעין כמה הוא?     

רוסלאן עותמאן: תלוי

רוסלאן עותמאן:  לא הבנתי את השאלה

יעקב אשר: אני מבין שצריך לשמר את הקרקע הפרטית

יעקב אשר:  עכשיו, יש הליך שנקרא בעברית הפקעה כזו או אחרת

יעקב אשר:  שוב, אם היא באה במידה או במשקל ולא באה לקחת לך הכול ולברוח

חמד עמאר: אפילו אם תפקיע את הקרקע, אף אחד לא הולך לבנות שם

חמד עמאר:  כי גם אצלנו בתרבות שלנו אנחנו לא נסכים לבנות על קרקע פרטית של מישהו אחר שהפקיעו לו את הקרקע שלו

יעקב אשר: אם אתה שם - - - ואתה נותן הטבות כאלה ואחרות

חמד עמאר: גם בתרבות אתה לא יכול לבנות על קרקע שהיא הופקעה מבן אדם פרטי, אף אחד לא ילך לבנות

רוסלאן עותמאן: אין הפקעות לצורכי תכנון

רוסלאן עותמאן:  מה שקורה, שבקרקע הפרטית עושים תוכניות לאיחוד וחלוקה

חמד עמאר: זה משהו אחר לגמרי

רוסלאן עותמאן: זה מה שקורה

חמד עמאר: כן אבל זה משהו אחר לגמרי

יעקב אשר: רגע חמד, במסגרת תוכנית איחוד וחלוקה יש הפקעות?     

רוסלאן עותמאן: לא קוראים לזה הפקעה

יעקב אשר: כאילו הפרשה לצורכי ציבור?     

רוסלאן עותמאן: הפרשה לצורכי ציבור

רוסלאן עותמאן:  בדרך כלל נהוג היום להפריש בין 25-30 אחוזים לצרכי ציבור

יעקב אשר: הבנתי

רוסלאן עותמאן: וזה מה שקורה

רוסלאן עותמאן:  אבל שוב, אנחנו מדברים על תוכניות בקרקע פרטית וזה מה שבסוף נותן מענה ופתרון אותה קבוצה שיש לה קרקע פרטית

רוסלאן עותמאן:  כפי שאמרתי, לרוב האנשים אין קרקעות פרטיות זה בגלל שאין שוק באמת

יעקב אשר: ואיך אנחנו מגיעים אליהם?     

חמד עמאר: אחת הפתרונות שהיו בעדה הדרוזית ומי שאז הגה את כל העניין של החלקות לחיילים משוחררים, זה באמת שיחרר הרבה ופתר הרבה מאוד בעיות ליישובים הדרוזים

חמד עמאר:  והיום אנחנו רואים שיש פחות חלקות לחיילים משוחררים כי יש פחות קרקע של המדינה, צמודת דופן

חמד עמאר:  אם יש צמודת דופן כמו עכשיו היא מוכרזת כשמורה, ואז עד שאתה מצליח להוציא את הנושא ולהפוך את הקרקע אפשרית לבניה זה לוקח כל כך הרבה שנים וזה מאוד בעייתי

יעקב אשר: אוקיי

יעקב אשר:  עוד מישהו רוצה להעיר משהו בעניין? אם ככה תקריאי בבקשה

לירון אדלר מינקה: אכרזת גנים לאומיים, שמורות טבע, אתרים לאומיים ואתרי הנצחה  (שמורת טבע הר מירון) (תיקון), התשפ"ג – 2023     בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח - 1998 בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה המקומית פקיעין, ובאישור ועדת הפנים והגנת הסביבה של הכנסת, אני מכריז לאמור:         ומספרי הגושים והחלקות

לירון אדלר מינקה:      אני רק אעיר הערה קטנה

לירון אדלר מינקה:  סעיף 2 שיש כאן לגבי הפקדת העתקי תשריטים, יש כבר סעיף קיים גם באכרזה הקיימת לשמורת הר מירון, המהות היא פשוט שהתשריטים נמצאים באינטרנט, ובמשרדי מנהל התכנון ובכל מקום רלוונטי

לירון אדלר מינקה:  אנחנו רק צריכים לוודא בנוסף אם כאן הוא מתייחס להעתקים רק לתוכנית הספציפית הזאת ובצו הכללי יש סעיף כללי

יעקב אשר: עם מי את צריכה לוודא?     

לירון אדלר מינקה: אנחנו רק נעשה איזשהו וידוא של נוסח

לירון אדלר מינקה:  את המהות אנחנו מאשרים

יעקב אשר: אנחנו מסמיכים אתכם לוודא את זה ואנחנו מאשרים את זה לאור התיקונים שיידרשו לכם וידוא

לירון אדלר מינקה: כן, בדיוק

לירון אדלר מינקה:  יכול להיות שצריך לשלב את זה בסעיף הקיים

יעקב אשר: אם ככה אני מעלה להצבעה את צו האכרזה על שמורת טבע הר מירון

יעקב אשר:  מי בעד ירים את ידו

יעקב אשר: אושר

יעקב אשר: אין מתנגדים, הצו עבר

יעקב אשר:  תודה רבה לכולם

יעקב אשר:       אני מבקש שתעשו בדיקה אצלכם, למי שיש עוד כמה דברים בקנה מהסוג הזה? אני מבקש שתזרזו את זה

יעקב אשר:  כי אתם מכירים את החולשה שלי בעניין הזה, כמה דברים שאפשר, להזיז קדימה, שבסוף מביאים בנייה והתפתחות והסדרה, שזה הדבר הכי חשוב

יעקב אשר:  אני אפנה מסדר היום שלי ואביא את זה בצורה הכי מהירה והכי עניינית, רק תביאו

אסף זנזורי: במקביל תראה איך אתם מקדמים את ההתקדמות של הקידום של השמורות, של האכרזות

יעקב אשר: לראות שבאמת

יעקב אשר:  זה יכול להיות שווה, אני מקבל את העצה

יעקב אשר:  אבל בשש אחרי המלחמה

יעקב אשר:  תודה רבה הישיבה נעולה